**Óraterv**

**Pedagógus neve:** Vucsicsné Kanyó Magdolna

**Műveltségi terület:** Ember és társadalom

**Tantárgy**: történelem

**Osztály**: 8. osztály

**Az óra témája**: A II. világháború/ Az antifasiszta koalíció győzelme

**Felhasznált irodalom:**

- Tankönyv: Mozaik Kiadó Történelem 8.

- Szitakötő folyóirat 2015/2. sz.

**Az óra célrendszere:**

- a második világháború eseményeinek megismerése

- a szövegértő olvasás, a kommunikációs készségek fejlődése

- a gondolkodási, emlékezeti, valamint a figyelemkoncentráció fejlődése

- a szociális képességek erősítése

-a digitális kompetencia fejlődése

**Az óra feladatrendszere:**

- a tanulási stratégiák alkalmazása

- az időtervezés alkalmazása

- az önálló információszerzés technikájának gyakoroltatása

**Az óra didaktikai feladata:**

- motiválás

- új ismeret nyújtás

- rendszerezés, rögzítés

- gyakorlás

**Tantárgyi koncentráció**: földrajz, informatika

Dátum: 2019. szeptember 13.

|  |  |  |  |
| --- | --- | --- | --- |
| Időkeret | Az óra menete | Tanulói munkaformák | Eszközök |
| 6 perc  3 perc  6 perc  8 perc  6 perc  2 perc  10 perc  3 perc  1 perc | 1. Ismétlés élménypedagógiai módszerrel  Csipesszel minden tanulónak a hátára tűzök egy kis lapot, melyre az eddig megtanult leckék alapján valamilyen szót írok fel. Senki nem tudja a sajátját, barkochba módszerrel kell kitalálni, mi van a lapra írva. Mindenki mindenkihez odamehet, de csak egyszer kérdezhet egy embertől. Aki kitalálta, odajön hozzám, leveszem a papírt. Az időkeret lejártakor mindenkiről lekerül a szókártya.  A felhasznált szavak: Hitler, Sztálin, villámháború, radar, Japán, Lengyelország, furcsa háború, Churchill, Pearl Harbor, megnemtámadási szerződés, náci, tank, Japán, Sztálingrád, tengelyhatalmak, szövetségesek  2. Csoportalakítás  Keressék meg az összetartozó képeket, velük alkotnak egy 4 fős csoportot!  3. Önálló információszerzés  Minden csoport megválasztja az „íródeákot”, a szóvivőt, az időfelelőst.  Egy csapattag kezeli az okostelefont.  Feladat:  1. csoportnak: Keresd ki a Wikipédia alapján, mit jelent a **totális háború** kifejezés!  2. csoportnak: Keresd ki a Wikipédia alapján, mit jelent az **antifasizmus** kifejezés!  3. csoportnak: Keresd ki a Wikipédia alapján a **nukleáris fegyver** címszót!  4. csoportnak: Keresd ki a Wikipédia alapján a **normandiai partra szállás** címszót!  A csoportok beszámolója  Az ismeretek rendszerezése: digitális táblán megtekintjük a Zanza Tv A második világháború III. c. filmjét  Gyakorlás:  Learningapps- Az antifasiszta kolalíció győzelme c. tankocka  Érdekességek a tananyaghoz  Robert Capa fotói a második világháborúról  Minden csoport 2 percre megkapja az újságot, a *Fényművészek* cikknél kinyitva. A többi három addig az okostelefonon képeket keres a fent megadott témában. Az idő lejárta után tovább adják az újságot.  Ellenőrzés: Ki volt Robert Capa? Miről volt híres? Felismeritek-e a tankönyvben valamelyik fotóját? Hol készült?  (normandiai partraszállás)  Házi feladat: tankönyv leckéje alapján tanulni | Csoportos-egyéni  csoportos  csoportos  frontális  egyéni a táblánál  (3-4 tanuló) | Csipeszek, papírlapok  4 db fotó, mindegyik 4 részre vágva  okostelefonok  íróeszköz, füzet  digitális tábla  digitális tábla  csoportonként 1 okostelefon,  Szitakötő folyóirat 2015/2. száma  tankönyv, leckefüzet, íróeszköz |

Melléklet:

fotók a csoportalakításhoz







